APCS พุ่งชนชิลลิ่ง 2 ติด-นิวไฮรอบเกือบ 2 ปี คาดเก็งกำไรย้ายเข้าเทรดกลุ่มอสังหาฯวันแรก!
APCS พุ่งชนชิลลิ่ง 2 ติด-นิวไฮรอบเกือบ 2 ปี คาดเก็งกำไรย้ายเข้าเทรดกลุ่มอสังหาฯวันแรก!
APCS พุ่งชนชิลลิ่ง 2 ติด-นิวไฮรอบเกือบ 2 ปี คาดเก็งกำไรย้ายเข้าเทรดกลุ่มอสังหาฯวันแรก!
1 ก.ค. 2563

ผู้สื่อข่าวรายงานว่า บริษัท เอเซีย พรีซิชั่น จำกัด (มหาชน) หรือ APCS ณ เวลา 16.00 น. อยู่ที่ระดับ 5.30 บาท บวก 0.66 บาท หรือ 14.22% ด้วยมูลค่าซื้อขาย 15.82 ล้านบาท ราคาหุ้นพุ่งชนซิลลิ่ง 2 วันติด และทำนิวไฮในรอบ 1 ปี  8 เดือน โดยเทียบตั้งแต่หุ้นยืนที่ระดับ 5.40 บาท เมื่อวันที่ 16 ต.ค.61

สำหรับ APCS  วันนี้เป็นวันแรก(1ก.ค.63) ย้ายเข้ากลุ่มอุตสาหกรรมอสังหาริมทรัพย์และก่อสร้าง หมวดธุรกิจบริการรับเหมาก่อสร้าง จากเดิมอยู่ในกลุ่มอุตสาหกรรมสินค้าอุตสาหกรรม หมวดธุรกิจยานยนต์
บล.ดีบีเอส วิคเคอร์ส ระบุว่า มี 8 หลักทรัพย์ที่ย้ายกลุ่มอุตสาหกรรม เนื่องจากธุรกิจหลักเปลี่ยนไป เริ่ม 1 ก.ค.63 ในแง่พื้นฐานก็แล้วแต่ละหลักทรัพย์ว่าจะทำได้แข็งแกร่งขึ้นหรือไม่ แต่นัยหนึ่งก็เป็นจิตวิทยาทางบวกว่าไปอยู่กลุ่มที่ได้รับความนิยมกว่าเดิม
ทั้งนี้หากพิจารณาในแง่ย้ายไปกลุ่มอุตสาหกรรมที่ซื้อขาย P/E สูงขึ้นจะเป็น APCS, GREEN และ MAX แต่เป็นแค่จิตวิทยา และหากพิจารณาในแง่ P/E หลักทรัพย์เองที่ต่ำกว่ากลุ่มอุตสาหกรรมใหม่ที่ไปสังกัดคือ EP และ TEAMG
สำหรับกำไรหลักไตรมาส 1/63 ที่อยู่ในเกณฑ์น่าพอใจคือ TEAMG และ EP สำหรับ MAX และ PDI แม้มีกำไรสุทธิก้าวกระโดดแต่เพราะกำไรพิเศษ หากถอดออกยังไม่สดใส ส่วนที่มีกำไรน้อยหรือขาดทุนเป็น APCS, CHOTI, GREEN และ UPA
โดยหลักทรัพย์เดียวที่ฝ่ายวิจัยฯ ทำการวิเคราะห์คือ TEAMG แนะนำ ซื้อ ราคาพื้นฐาน 2.82 บาท ส่วนที่ยังไม่ได้ทำการวิเคราะห์ แต่ศึกษาแล้วน่าสนใจมีแนวโน้มจะแข็งแกร่งคือ EP